ເກົາຫຼີໃຕ້ ຂໍໃຫ້ ເກົາຫຼີເໜືອ ຮັບເອົາ ຂໍ້ສະເໜີ ປະຊຸມ ທາງທະຫານ
ປະທານາທິບໍດີ ຫົວເສລີນິຍົມ ຄົນໃໝ່ ຂອງເກົາຫຼີໃຕ້ ໃຫ້ຄຳໝັ້ນສັນຍາວ່າ ຈະຍື່ນມື ໄປຫາເກົາຫຼີເໜືອ.
ເກົາຫຼີໃຕ້ ໃນວັນສຸກມື້ນີ້ ຮຽກຮ້ອງໃຫ້ ເກົາຫຼີເໜືອ “ຮັບເອົາຢ່າງວ່ອງໄວ” ຂໍ້ສະເໜີ ຂອງຕົນເພື່ອເປີດການເຈລະຈາທາງທະຫານ ໃນຄວາມພະຍາຍາມເພື່ອຫຼຸດຜ່ອນ ຄວາມເຄັ່ງຕຶງ ຢູ່ຕາມບໍລິເວນຊາຍແດນ ທີ່ພວມເພີ້ມທະວີຂຶ້ນ ໃນແຫຼມເກົາຫຼີ ແລະ ໃນທີ່ສຸດ ກໍເພື່ອທັບມ້າງໂຄງການອາວຸດນິວເຄລຍຂອງເກົາຫຼີເໜືອ ພຽງຢາງຍັງບໍ່ທັນໃຫ້ຄຳຕອບຢ່າງເປັນທາງການເທື່ອ ຕໍ່ຂໍ້ສະເໜີຂອງໂຊລທີ່ຢາກ ໃຫ້ເປີດການປະຊຸມ ທາງທະຫານ ແລະການເຈລະຈານຶ່ງອີກຕ່າງຫາກ ໃນເດືອນ ໜ້ານີ້ ເພື່ອຟື້ນຟູເປັນການຊົ່ວຄາວ ໃນການເຕົ້າໂຮມຄອບຄົວທີ່ໄດ້ພັດພາກຈາກ ກັນແຕ່ປາງສົງຄາມເກົາຫຼີ ລະຫວ່າງປີ 1950 ຫາ 1953 ກະຊວງປ້ອງກັນປະເທດເກົາຫຼີໃຕ້ກ່າວຢູ່ໃນຖະແຫຼງການສະບັບນຶ່ງໃນວັນສຸກມື້ ນີ້ວ່າ ມັນໄດ້ກາຍເປັນເລື່ອງທີ່ຫຍຸ້ງຍາກ ທີ່ຈະເປີດການປະຊຸມ ທີ່ໂຊລໄດ້ສະເໜີ ໃນຂັ້ນຕົ້ນໃສ່ວັນທີ 21 ກໍລະກົດ ຢູ່ບ້ານປັນມຸນຈອມ ອັນເປັນບ້ານຢຸດຍິງໃນເຂດ ຊາຍແດນເກົາຫຼີ ທີ່ມີການຍາມຮັກສາການຢ່າງເຂັ້ມແຂງ ທາງດ້ານທະຫານນັ້ນ ຖະແຫຼງການກ່າວວ່າ “ການຫລຸດຜ່ອນຄວາມເຄັ່ງຕຶງທາງທະຫານລະຫວ່າງເກົາ ຫຼີໃຕ້ແລະເກົາຫຼີເໜືອແລະການຟື້ນຟູຊ່ອງທາງໃນການໂອ້ລົມທາງທະຫານແມ່ນ ເປັນພາລະກິດທີ່ຮີບດ່ວນສຸດ ສຳລັບສັນຕິພາບ ແລະສະຖຽນລະພາບຢູ່ໃນແຫຼມ ເກົາຫຼີ ” ຖ້າຂໍ້ສະເໜີຂອງ ເກົາຫລີໃຕ້ຫາກໄດ້ຮັບຜົນ ໃນຈຸດໃດຈຸດນຶ່ງ ການເຈລະຈາລະ ຫວ່າງເກົາຫຼີກໍຈະແມ່ນເທື່ອທຳອິດ ນັບແຕ່ເດືອນທັນວາປີ 2015 ເປັນຕົ້ນມາ ນັບແຕ່ນັ້ນມາ ຄວາມສຳພັນລະຫວ່າງສອງເກົາຫຼີ ໄດ້ຊຸດໂຊມລົງເນື່ອງຈາກການ ຂະຫຍາຍໂຄງການອາວຸດນິວເຄລຍແລະລູກສອນໄຟຂອງພຽງຢາງ